Arribes - Uiquipedia

# Arribes

### De Uiquipedia

Las Arribes

Comarca | Las Arribes
Provincia | Salamanca
Capital alministrativa | Vitigudinu
Superficie | 2.328 km²
Población | 23.228
Densidá | 9,97
Ríos | Douru, Tormes, Huebra

Las Arribes ye'l nome dáu a la fasteira asitiada al noroesti de la provincia de Salamanca y Zamora, en Castiella y Lleón.

Ye raya moyada con Portugal (Ríu Douru) y con Seyagu (ríu Tormes). Esperdígase nuna superficie de 2.328 km. Pertencen a Las Arribes 55 pequeños conceyos que suman unos 23.228 habitantes (9,97 habitantes por quilómetru cuadráu).

De cultura y llingua llionesa Las Arribes abellugan grande parte de la identidá llionesa de Salamanca.

Llamia.

## [editar] Hestoria y cultura

La fasteira güei conocía pol nome de Las Arribes del Douru tuvo ocupada por grupos humanos dende'l Paleolíticu Inferior. Cola Edá de Bronce vieno'l Megalitismu, carauterizáu polos megalitos y los túmulos . Na Edá de Fierru, el territoriu baxuduriense tuvo sometíu a la influencia cultural celta, pueblu que desendolcóu una autóctona cultura castreña duriense-norpertuesa.

Tres los llargos sieglos de semiocupación romana los suevos y los visigodos entranon nel territoriu, inda que'l sóu gráu d'establecimientu y sometimientu ye dalgu en costante alderique ente los hestoriadores.

Nel sieglu VIII cola invasión musulmana de la Península Ibérica a éstos comu-ys sucediere a Roma y Toléu, nun-ys foi fácil el territoriu. El gráu de presencia musulmana tamién ye dalgu conflictivu. Inda que nominalmente nun fuese hasta'l sieglu X cuandu la fasteira fuese lliberada, nunca hubo dominación rial árabe, yera "tierra de naide".

Los Reis de Llión repoblanon Las Arribes con asturianos, llioneses de las brañas y gallegos.

Nel sieglu XIII La Monarquía llionesa integróuse na Corona de Castiella, que dende entós ocupa la fasteira ya anicia una política de llargu prazu de aniquilación cultural y llingüística nas Arribes.

Nos sieglos siguintes Las Arribes fuonun esquecías polas autoridaes, dexandu a lus paisanus a la mercé de la Ilesia y de los correxidores corrutos unviaos dende Castiella, llamáos pol pueblu "comidibaldris" (come de baldres).

Nel sieglu XX Las Arribes pierde de constante población, que van trabayar a Madrid, al País Vascu, Barcelona o pal estranxeru.

### [editar] Conceyos

- Aldeadávila
- Barruecupardu
- Bermellar
- Cabeza del Caballu
- La Feneyosa
- Fermoselle
- Llimiares
- Masuecu
- Mieza
- Muga de Seyagu
- Pereña
- Saldeana
- San Felices
- Saucelle
- Villarinu
- Villasbuenas
- Vilvestre

Comarcas de llingua llionesa |

Provincia de Llión: | El Bierzu-Cuatru Valles-La Cabreira-Sayambre, Valdión-Argüeyos-Lus Maragatus-La Cepeda-Tierra de la Reina
Provincia de Zamora: | Senabria-Aliste-Seyagu
Provincia de Salamanca: | Las Arribes-Sierra de Gata
Pertual: | Tiêrra de Miranda

Retrieved from "http://ast.wikipedia.org../../../a/r/r/Arribes.html"

Categoríes: Salamanca | Zamora

##### Views

- Artículu
- Discusión
- Revisión actual

##### Buscar

##### Otres llingües

- Español